text: Den første student sprunget ud
  13 juni 2017 kl. 12.30
  Alexander Wildenschild fra 3. y på Rybners i Esbjerg er den første student fra Rybners Gymnasium, som i år kunne iklæde sig studenterhuen efter eksamen i religion.  
  Den første student fra Rybners Almene Gymnasium, som kan iklæde sig huen med det mørkerøde bånd, er Alexander Wildenschild fra 3. y.
  Han sluttede sin afsluttende eksamen i dag - og var oppe i faget religion, som han sluttede med et flot 12-tal.
  Alexander er Team Danmark-elev og har derfor brugt fire år på at tage sin studentereksamen. Alexander Wildenschild har brugt en stor del af den ekstra fritid på at svømme med de aller dygtiste, og har brugt omkring 20-25 timer ugentligt på at træne. I 2016 blev han dansk mester i 200 meter rygcrawl.   
  I dag står den på fest og fejring af, at eksamen nu er vel overstået.
  